Любен Панов е директор на Български център за нестопанско право (БЦНП). БЦНП е организация работеща за подобряване на правната и финансова рамка за гражданското общество в България и предоставя правна подкрепа на неправителствени организации (НПО). Любен Панов е един от инициаторите за създаването на Информационния портал за неправителствените организации в България (www.ngobg.info) и негов мениджър, съвместно с Георги Генчев.

Г-н Панов има дълъг опит в управлението на неправителствени организации, както и в правната рамка за НПО в България. Той е участвал в процеса на оценка или стратегическо планиране на различни организации, институции и програми – Българска асоциация за лица с интелектуални затруднения, Български център за нестопанско право, Програмата „Студенти на стаж в Парламента” и други. Любен Панов е участвал в над 30 обучения, като обучител и модератор.

